Vier skoolkinders sterf in busongelukFoto: Netcare911 Chris Botha, woordvoerder van Netcare911, sê 31 skoolkinders is ernstig beseer terwyl 30 ligte beserings opgedoen het. Die ongeluk het omstreeks 13:00 Vrydagmiddag gebeur nadat die leerlinge teruggekeer het na Umzinto ná ’n uitstappie in Inanda. Van die beseerdes is per helikopter na nabygeleë hospitale geneem vir verdere behandeling. Die busbestuurder is ook ernstig beseer in die ongeluk. Die eThekweni metropolisie, brandweer en provinsiale ambulansdienste was ook op die toneel.